KYNLÍF Á "GRÁU" SVÆÐI

Ég las í Mogganum um daginn, að þrátt fyrir að fólk verði gamalt, þýði það ekki að það hætti að stunda kynlíf. Það ku verða mega-fjörugt þegar fólk nær sjötugu. Hm.. ég veit ekki með ykkur, en ég er afskaplega lítið fyrir að myndgera kynlíf fólks í huga mér, og mér hugnast alls ekki að fá þessa vitneskju á heilann.

Í minni fjölskyldu er enginn svona saurlifnaður við líði. Hvorki meðal þeirra ungu né þeirra gömlu. Hjá okkur hefur kynlíf aðeins eina fúnksjón, og hún er að geta börn. Við tölum ekki um kynlíf, né heldur lesum við um það, að minnsta kosti myndum við aldrei viðurkenna það og okkur hugnast ekki fimleikaæfingar í bólinu. Bæði sveitt og klístrað, oj. Það er uppskrift í Biblíunni um hvernig á að bera sig að við að "geraða". Konan undir, karlinn ofaná, upp niður, fram og til baka, búið bless og góða nótt (minnir mig).

Ég hef gert þennan viðbjóð þrisvar en það var vel á sig leggjandi, vegna yndislegra dætra minna ÞRIGGJA.

Í minni fjölskyldu gerir það enginn á gamals aldri, það segir sig sjálft. Og mér er fyrirmunað að skilja af hverju þeir eru að rannsaka einhverja hruma úti í Bandaríkjunum. Fólk sem er örugglega trúlaust og siðlaust, og gott ef ekki múslímar bara. Svei mér þá.

Ækantgetnó!

Úje

Fyrri ummæli:
Nákvæmlega. Það er mér til dæmis enn ráðgáta hvernig ég varð til, þar sem ég þykist fullviss að móðir mín hafi aldrei gert neitt jafn viðbjóðslegt.

Ég hef verið í endalausum therapípum vegna skammar á mínum foreldrum sem áttu líka 8 börn segi og skrifa. Ég vissi samt að það var ekki hægt að draga þetta alveg niður en ég gíraði skömminni niður um helming, sum sé fjögur yndisleg stykki.

||

Þið eruð furðuskepnur konur. Foreldrar mínir létu ekki staðar numið fyrr en við það tíunda og sjálfur er ég kominn með níu og á mikið eftir. Ó þetta er svo gott.

Ummæli:
AAAAARGGHHHHHHHHHHHH nú hló ég upphátt.. mundu að ég er komin í vinnuna svo reyndu að halda bröndurunum í lágmarki takk fyrir.

....Konan undir, karlinn ofaná, upp niður, fram og til baka, búið bless og góða nótt (minnir mig). Ég hef gert þennan viðbjóð þrisvar en það var vel á sig leggjandi.....

þú ert asni addna

Verkefni: Kaldhæðnigreining - Kaldhæðni eða ekki
Merking: Ekki kaldhæðin